Freida Pinto

Freida Pinto (naixida lo 18 d'octubre de 1984 de Bombai, Maharashtra) ye una actriz y modelo india, conoixida por o suyo papel de Latika en a cinta ganadora d'un Oscar en l'anyo 2009 Slumdog Millionaire. Pinto tamién ganó ixe mesmo anyo lo Premio d'o Sindicato d'Actors a lo Millor Elenco por ista mesma cinta, en a 15ena edición d'os Premios d'o Sindicato d'Actors. En 2010, ha feito parti d'as cintas You Will Meet a Tall Dark Stranger y como actriz principal en Miral.

 Primers anyos 
Freida Pinto naixió lo 18 d'octubre de 1984 de Bombai en una familia de catolicos mangaloreanos.    Su mai, Sylvia, ye directora d'a St John's Universal High School (en Goregaon), y su pai, Frederick, ye executivo en o Banco de Baroda. A suya chirmana gran ye productora asociada d'a canal de noticias NDTVl. Dende que teneba cinco anyos Pinto soniaba con estar actriz.  Con diez anyos d'edat, ya yera influenciata por l'actriz y modelo india Sushmita Sen ganadora d'o títol de Miss Universo 1994, lo que estió un punto decisivo en a suya vida. Pinto estudió en a escuela St. Joseph School en Malad, Bombai y dimpués fació o Bachillerato d'Artes (BA) con especialidat en Literatura anglesa, y as asignaturas de Psicolochía y Economicas en o St. Xavier's College de Bombai.   Por ixas envueltas, mientres estudiaba en St. Xavier actuaba como aficionata en diferents obras de teatro. Poco dimpués dentro en l'academia de modelos Elite Model Management a on que estió dos anyos y meyo.

 Carrera como actriz 
Antis d'actuar en Slumdog Millionaire, Pinto presentó o programa internacional de viaches en anglés, Full Circle, en a canal de televisión Zee TV entre los anyos 2006 y 2008. Pinto tamién heba apareixito en cuantos anuncios de televisión y prensa de productos como os chicles Wrigley, Škoda, Vodafone India, Airtel, u DeBeers. Pinto treballó cuatre anyos como modelo, apareixendo en diferents programas y portaladas de revistas.  Aprendió interpretación en o Barry John's Acting Studio en Andheri chunto a lo director teatral Barry John.   Dimpués de seis meses de prebas, le gritoron ta fer una preba ta la cinta Slumdog Millionaire. Dimpués d'as prebas fue trigata por Danny Boyle ta actuar en Slumdog Millionaire.

Pinto debutó en una cinta de cine en 2008. Dita cinta, Slumdog Millionaire, conta la historia d'un choven procedent d'as barracas de Bombai que participa en un concurso de televisión, superando as alufras d'a chent y fendo que los organizadors d'o programa y as fuerzas de seguridat sospeiten d'él. En a cinta, Pinto fa o papel de Latika, a mesacha d'a que Jamal (Dev Patel) ye enamorato. En o Festival Internacional de Cine de Toronto de 2008 a cinta ganó o Cadillac People's Choice Award.  En a edición d'os Globos d'Oro 2009, a cinta ganó cuatre premios. Pinto fue nominata tamién a o premio a la "Millor Actriz Segundaria" en os Premios BAFTA 2009,  L'actriz chunto con os suyos companyers ganó o Premio d'o Sindicato d'Actors a o Millor Elenco por Slumdog Millionaire. 

Pinto ha actuato chunto con Antonio Banderas, Josh Brolin, Anthony Hopkins, Anupam Kher y Naomi Watts, en a comedia dramatica You Will Meet a Tall Dark Stranger dirichita por Woody Allen y presentata en o Festival de Cine de Canas 2010.  Tamién ha treballato en a cinta de ciencia ficción Rise of the Apes, antecesora d'a cinta Planet of the Apes (2001), chunto a James Franco. En ista cinta interpreta o papel de Caroline, una especialista en primates, que estudia a los monos que i apareixen.  Apareixerá tamién en a cinta de fantasía-acción-drama de 2011, Immortals, en a que interpreta a la sacerdotisa Phaedra. 

 Atros treballos 
Pinto ha colaborato con Andre Agassi y Steffi Graf refirmando a suya organizacion, l'"Agassi Foundation". Ye a sola actriz india que ha feito parti d'a suya replega de fundos anyal, "O 15eno Grand Slam por os Ninos", a on que se recullen diners t'aduyar a os ninos probes. 

 Acullida popular 
Pinto ha amaneixito en "lista d'as personas mas politas"  y a "Lista d'as mullers millor vestitas d'o mundo"  feitas por a revista People. Tamién apareixió en una enquesta feita por Askmen.com en 2010 entre as "99 Mullers mas Deseatas".  D'alcuerdo con o The Daily Telegraph, ye actualment l'actriz india millor pagata (encara que no s'incluye entre as estrelas de Bollywood, ya que no ha feito parti de garra cinta de Bollywood).  Tamién se troba seguntes a lista de l'anyo 2009 que fa anyalment a revista Vogue entre as 10 mullers con mas estilo.  O 13 de mayo de 2009, Pinto se convirtió en a nueva imachen de L'Oréal.  En zaguerías de 2010, TC Candler metió a Pinto en a posición 6 d'a lista de "Caras mas politas", por dezaga d'Alison Brie con o numero 5 y debant d'Alice Eve en o puesto numero 7. "MOST BEAUTIFUL FACES 2010", TC Candler

 Vida personal 
Pinto s'heba comprometito con o que yera o suyo novio dende feba dos anyos, o publicista Rohan Antao. En chinero de 2009, Pinto crebó o suyo compromís con Rohan y prencipió a salir con o tamién actor de Slumdog Millionaire Dev Patel. Antao dió una entrevista a un periodico britanico parlando sobre a suya relación y a prensa india dició que a parella s'heba casato en secreto. 

Pinto tien formación de danza clasica india asinas como de salsa.  Actualment reside en a localidat d'Orlem situata d'o districto de Malad en Bombai.

 Filmografía 
 Cintas Anyo Cinta Papel Notas y premios 2008 Slumdog Millionaire Latika Premio d'o Sindicato d'Actors a o Millor ElencoFestival Internacional de Cine de Palm Springs - Millor Actriz Revelación Nominata - Premio BAFTA a la Millor Actriz SegundariaNominata - Premios Black Reel 2008 - Millor RepartoNominata - Premio MTV a la Millor Actriz RevelaciónNominata - Premio MTV a o Millor Beso 2010 You Will Meet a Tall Dark Stranger Dia Miral Miral  2011 Rise of the Apes Caroline Post-producción Immortals Phaedra En gravación

 Se veiga tamién 
 Cintas interpretadas por Freida Pinto.

 Vinclos externos 

  Ficha de Pinto en Internet Movie Database.

 Referencias 

Categoría:1984 (naixencias)
Categoría:Actrices d'a India
Categoría:Modelos d'a India
Categoría:Naixius de Bombai